title: "H\u00e5lie"
text: "Tu Nordfraschl\u00f6nj hiire tiin h\u00e5lie, n\u00e5\u00e5n, eentlik san et m\u00e5n n\u00fc\u00fcgen, dan j\u00fc iin as \u00e5l loonf\u00e5\u00e5st w\u00f6rden. Ouers j\u00fc h\u00e5t nuch likes Hamburjer H\u00e5li.\nEn h\u00e5li as wat ap\u00e5rtis, dan et as en luurlatj ail\u00f6nj, wat oofting ai maner as 40 tooche \u00f6njt iir bl\u00e5nk stoont. D\u00e5t s\u00e4it huum, wan e \"Bl\u00e5nke Hans\" ouer e hiilj h\u00e5li f\u00e5rt, ap tu e w\u00e4rwe kr\u00fcpt an wilms uk in\u00f6nj e h\u00fcsinge l\u00e5pt. Ouers di kamt uk ai sani \u00f6njluupen, an di as uk ai seeft. Wan e storm ai h\u00f6\u00f6lt an w\u00f6\u00f6lt, dan koon huum uk tu f\u00f6tjs bes\u00e4ke. Ouers suk schal huum uler \u00e5liine d\u00fc\u00fcnj, ouers \u00f6nj en f\u00fcli ma en f\u00e4\u00e4rer, wat g\u00f6dj beschiis wiitj. D\u00e5t fl\u00e5ch an \u00e4iwen w\u00e5t ma da maning priile koon f\u00e5rlik weese! Iirtids s\u00e5ch en h\u00e5liw\u00e4rw s\u00fc \u00fct: En feeding ma dr\u00e4nkw\u00e5\u00e5der l\u00e4it \u00f6nj e mal foon e w\u00e4rw. Aw j\u00fcdeer w\u00e4rw lade lunge rae foon dise. D\u00e5t wus iir et br\u00e5ning/iiljing for da h\u00e5limanschne an w\u00f6rd \u00fct k\u00fcschit an strai m\u00e5\u00e5ged an smiitj en gouen hatj ouf. Sunt 1961 h\u00fcl et \u00e5lgemiin dise-m\u00e5\u00e5gen ap, dan e h\u00fcsinge f\u00fcngen eefter e stormfl\u00f6dj foon 1962 moderne oune. Da naie h\u00fcsinge san foole huuger an st\u00e4\u00e4wier m\u00e5\u00e5ged w\u00f6rden.\n\nH\u00e5lifrasch / Mooring  \nUall\u00f6\u00f6n / \u00dc\u00fcl\u00f6nj\nDe Nees / Lungnees\nDe Huuge / E Huug\nDe Gr\u00f6\u00f6e / Grooe\nHaabel / Haabel / H\u0101bel\n? / Norderuug\n? / Hamburjer H\u00e5li\nL\u00e4tj Moor / Latj Moos\nSaruug / S\u00f6\u00f6deruuge\n? / S\u00fcdf\u00e5l\n\nWeblinks \nStiftung Nordfriesische Halligen\nNordsee-Tourismus-Service"